খালিস্তানিদের বিরুদ্ধে কড়া পদক্ষেপ ব্রিটেন সরকারের!

ওয়েব ডেস্ক : খালিস্তানিদের (Khaistani) বিরুদ্ধে কড়া পদক্ষেপ ব্রিটেন (Britain) সরকারের। এক সংগঠনের বিরুদ্ধে জারি করা হল নিষেধাজ্ঞা। পাশাপাশি গুরপ্রীত সিং রেহল নামে এক ব্যক্তির বিরুদ্ধেও নিষেধাজ্ঞা জারি করা হয়েছে। ওয়াকিবহালের মতে, ভারতের চাপেই খালিস্তানিদের বিরুদ্ধে এই ব্যবস্থা নেওয়া হয়েছে। এই পদক্ষেপ ভারত (India)-ব্রিটেন সন্ত্রাস বিরোধী সহযোগিতার অংশ বলে মনে করা হচ্ছে।

জানা গিয়েছে, গত ৪ ডিসেম্বর ‘বব্বর অকালি লহর’-কে নিষিদ্ধ করা হয়েছে। এই সংগঠনের সমস্ত সম্পত্তিও বাজেয়াপ্ত করা হয়েছে। ব্রিটেনের টেররিজম রেগুলেশন ২০১৯-এর মাধ্যমেই এই ব্যবস্থা নেওয়া হয়েছে। এর পাশপাশি গুরপ্রীত সিং রেহল-এর সম্পত্তি বাজেয়াপ্ত করেছে। এই ব্যক্তির একাধিক সংগঠনের উপরেও নিষেধাজ্ঞা জারি করা হয়েছে। সেই সব সংগঠনের সঙ্গে কেউ চুক্তি করলে ৭ বছরের কারাদণ্ডের পাশাপাশি জরিমানা হতে পারে ১০ লক্ষ পাউন্ড।

আরও খবর : ফের উত্তেজনা পাক-আফগান সীমান্তে!

উল্লেখ্য, এই সংগঠনের তরফে গুরপ্রীত সিং রেহলের বিরুদ্ধে ভারত বিরোধী কার্যকলাপের অভিযোগ উঠেছে। ব্রিটিশ সরকারের (Britain) ধারণা অভিযুক্ত ব্যক্তি বব্বর খালসা এবং বব্বর আকালি লেহার গোষ্ঠীর সঙ্গে জড়িত। অভিযুক্তের বিরুদ্ধে প্রচার, নিয়োগ ও টাকা জোগানোর অভিযোগ উঠেছে। এর পাশাপাশি অস্ত্র সরবরাহেরও অভিযোগ উঠেছে।

প্রসঙ্গত, ‘বব্বর অকালি লহর’কে নিষিদ্ধ সংগঠন ‘বব্বর খালসা’র অন্যতম মুখ্য সংগঠন বলেই বিবেচনা করা হয়ে থাকে। এই সংগঠনের বিরুদ্ধে বিভিন্ন ধরণের সন্ত্রাসবিরোধী কার্যকলাপের অভিযোগ উঠেছে। অন্যদিকে নিষিদ্ধ সংগঠন ‘বব্বর খালসা’র বিরুদ্ধে আন্দোলনের নামে ঘৃণা ছড়ানোর অভিযোগ রয়েছে।